CELEX: E2004J0001
Language: hu
Date: 2004-11-23 00:00:00
Title: Bírósági ítélet ( 2004. november 23. ) az E-1/04., Fokus Bank ASA és a Skattedirektoratet (adóigazgatóság) által képviselt norvég állam ügyben  (A tőke szabad áramlása – Osztalékadó – Kizárólag a valamely Szerződő Fél területén honos részvénytulajdonosoknak nyújtott adókedvezmény – Az eljárási jogok megtagadása más Szerződő Felek területén honos részvénytulajdonosoktól)

23.2.2006   
            
            
               HU
            
            
               Az Európai Unió Hivatalos Lapja
            
            
               C 45/10
            
         
      BÍRÓSÁGI ÍTÉLET
   
   (2004. november 23.)
   az E-1/04., Fokus Bank ASA és a Skattedirektoratet (adóigazgatóság) által képviselt norvég állam ügyben
   
      (A tőke szabad áramlása – Osztalékadó – Kizárólag a valamely Szerződő Fél területén honos részvénytulajdonosoknak nyújtott adókedvezmény – Az eljárási jogok megtagadása más Szerződő Felek területén honos részvénytulajdonosoktól)
   
   (2006/C 45/06)
   Az E-1/04., Fokus Bank ASA és a Skattediektoratet által képviselt norvég állam ügyben – a Frostating lagmannsrett (Frostating fellebbviteli bíróság) Bírósághoz intézett, a tőke EGT-n belüli szabad mozgására vonatkozó szabályok értelmezésére irányuló KÉRELME vonatkozásában a Carl Baudenbacher elnökből és előadó bíróból, valamint Per Tresselt és Thorgeir Örlygsson bírókból álló Bíróság 2004. november 23-án az alábbi ítéletet hozta:
   
               1.
            
            
               Az EGT-megállapodás 40. cikke tiltja az olyan jogszabályokat, amelyek egy adott Szerződő Fél területén honos részvénytulajdonosoknak adókedvezményt biztosítanak az ugyanazon Szerződő Fél területén bejegyzett vállalkozás által kifizetett osztalékra, míg a nem honos részvénytulajdonosok nem részesülnek ilyen adókedvezményben. Jogi szempontból lényegtelen, hogy az adóalany egy olyan másik Szerződő Fél területén honos-e, amely – azon Szerződő Féllel kötött adómegállapodásban, ahol az osztalék kifizetésre kerül – vállalta forrásadó-kedvezmény nyújtását, illetve hogy a szóban forgó konkrét esetben az adóalanynak nyújtottak-e, vagy a jövőben nyújtanak-e forrásadó-kedvezményt.
            
         
               2.
            
            
               Az alapeljárásban tárgyalt helyzetben nincs összhangban az EGT-megállapodással, ha a Szerződő Fél kizárólag a terjesztő vállalattal foglalkozik a forrásadó értékelése és újraértékelése során, anélkül, hogy értesítené a nem honos részvénytulajdonosokat.